Publication: Magyar Közlöny
Issue: MK-2001-121 (Year: 2001, Number: 121)
Era: 1990-2004
Section: bérbeadásának feltételeiről szóló 13/1994. (V. 4.) rendelete (a továbbiakban: Ör.) 20/A. § (5) bekezdése törvényellenességének megállapítását és megsemmisítését kezdeményezte.
Paragraph Index: 81

(2) bekezdésébe is ütközik. II. Az Alkotmánybíróság a rendelkező részben foglalt döntését a következő jogszabályi előírásokra alapozta: Az Alkotmány 44/A. § (2) bekezdése szerint a helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal. Az Ötv. 16. § (1) bekezdése értelmében a képviselő-testület törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására alkot rendeletet. Az Lt. több tárgykörben is rendeletalkotási felhatalmazást állapít meg az önkormányzat képviselő-testülete számára. Az Lt. 1. § (1) bekezdése előírja: „A törvény hatálya kiterjed minden lakásra — ideértve a nyugdíjasházban, garzonházban lévő lakást, a szobabérlők házában lévő lakrészt, és a szükséglakást is —, továbbá a nem lakás céljára szolgáló helyiségekre.” III. rész HATÁROZATOK 2001/121. szám Az Lt. 29. § (1) bekezdése megállapítja: „A bérlő a lakást a bérbeadó hozzájárulásával elcserélheti. A csereszerződést írásba kell foglalni.” Az Lt. 29. § (2) bekezdése kimondja: „Önkormányzati rendelet meghatározhatja, hogy önkormányzati lakás bérleti joga kizárólag másik lakásra cserélhető.” Az Ör. 20/A. §-ának a kezdeményezéssel támadott (5) bekezdése így rendelkezik: „A nyugdíjasházi lakás bérleti joga nem cserélhető.” III. Az Alkotmánybíróság álláspontja szerint az indítvány a következők miatt megalapozott:

Source: https://magyarkozlony.hu/hivatalos-lapok/967c509f7eb98ebb6f823595df2d6d3477c689c5/dokumentumok/508a4e1cdbea459078d2d10ff9a40883f485f423/letoltes